CELEX: 32012R0826
Language: et
Date: 2012-06-29 00:00:00
Title: Komisjoni delegeeritud määrus (EL) nr 826/2012, 29. juuni 2012 , millega täiendatakse Euroopa Parlamendi ja nõukogu määrust (EL) nr 236/2012 seoses lühikeste netopositsioonidega seotud teavitamis- ja avalikustamisnõudeid käsitlevate regulatiivsete tehniliste standarditega, üksikasjaliku teabega, mis esitatakse Euroopa Väärtpaberiturujärelevalvele seoses lühikeste netopositsioonidega, ja käibe arvutamise meetodiga selliste aktsiate kindlaksmääramiseks, mille suhtes kohaldatakse erandit  EMPs kohaldatav tekst

18.9.2012   
            
            
               ET
            
            
               Euroopa Liidu Teataja
            
            
               L 251/1
            
         KOMISJONI DELEGEERITUD MÄÄRUS (EL) nr 826/2012,
   29. juuni 2012,
   millega täiendatakse Euroopa Parlamendi ja nõukogu määrust (EL) nr 236/2012 seoses lühikeste netopositsioonidega seotud teavitamis- ja avalikustamisnõudeid käsitlevate regulatiivsete tehniliste standarditega, üksikasjaliku teabega, mis esitatakse Euroopa Väärtpaberiturujärelevalvele seoses lühikeste netopositsioonidega, ja käibe arvutamise meetodiga selliste aktsiate kindlaksmääramiseks, mille suhtes kohaldatakse erandit
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 14. märtsi 2012. aasta määrust (EL) nr 236/2012 lühikeseks müügi ja krediidiriski vahetustehingute teatavate aspektide kohta, (1) eriti selle artikli 9 lõiget 5, artikli 11 lõiget 3 ja artikli 16 lõiget 3,
   olles konsulteerinud Euroopa Andmekaitseinspektoriga
   ning arvestades järgmist:
   
               (1)
            
            
               Käesoleva määruse eesmärk on kehtestada ühtne kord, mis käsitleb teateid ja teavet, mida investorid esitavad riikide pädevatele asutustele või mida kõnealused pädevad asutused esitavad Euroopa Väärtpaberiturujärelevalvele (edaspidi „ESMA”). Kuna käibe arvutamine selliste aktsiate kindlaksmääramiseks, mille suhtes kohaldatakse erandit, on tihedalt seotud teabe andmisega selliste aktsiate kohta, mille peamine kauplemiskoht on Euroopa Liidus, peaks käesolev määrus hõlmama ka kõnealust arvutamist. Selleks et tagada kooskõla selliste sätete puhul, mis peaksid jõustuma samal ajal, ja anda isikutele, kelle suhtes neid kohustusi kohaldatakse, põhjalik ülevaade neist ja terviklik juurdepääs neile, oleks soovitav sätestada kõik määrusega (EL) nr 236/2012 ette nähtud regulatiivsed tehnilised standardid ühes määruses.
            
         
               (2)
            
            
               Seoses aktsiate, riigi võlakohustuste ja katmata riigi krediidiriski vahetustehingute lühikestest netopositsioonidest teavitamisega ning aktsiate märkimisväärse lühikese netopositsiooni avalikustamisega tuleks kindlaks määrata teabe üksikasjad, sealhulgas teavitamise viisi käsitlevad ühtsed eeskirjad, et tagada teavitamisnõuete ühtne kohaldamine ELis, tõhustada teavitamist ja tagada üldsusele võrreldav teave.
            
         
               (3)
            
            
               Positsiooni hoidjate nõuetekohaseks tuvastamiseks peaks teavitamine võimaluse korral hõlmama tunnuskoodi, millega saab positsiooni hoidja nime täiendada. Kuni ei ole kehtestatud juriidilise isiku ühtset, konkreetset ja üldiselt tunnustatud ülemaailmset tunnust, tuleb kasutada olemasolevaid tunnuskoode (nt ettevõtte tunnuskood (Bank Identifier Code)), mis mõnel positsiooni hoidjal võib olemas olla.
            
         
               (4)
            
            
               Käesoleva määrusega ning Euroopa Parlamendi ja nõukogu 24. novembri 2010. aasta määrusega (EL) nr 1095/2010 (millega asutatakse Euroopa Järelevalveasutus (Euroopa Väärtpaberiturujärelevalve)) (2) ette nähtud ülesannete täitmiseks peavad pädevad asutused kord kvartalis esitama ESMA-le teavet aktsiate, riigi võlakohustuste ja katmata riigi krediidiriski vahetustehingute lühikeste netopositsioonide kohta, samuti taotluse korral täiendavat teavet lühikeste netopositsioonide kohta.
            
         
               (5)
            
            
               Sellise teabe tõhusaks kasutamiseks eelkõige seoses eesmärgiga tagada finantsturgude nõuetekohane toimimine ja terviklikkus ning ELi finantssüsteemi stabiilsus, peaks kord kvartalis esitatav teave olema ühtne, järjepidev, piisavalt üksikasjalik ja päevaste koondandmete vormis, et ESMA saaks seda töödelda ning teha uuringuid ja analüüse.
            
         
               (6)
            
            
               ESMA ei saa eelnevalt kindlaks määrata, millist teavet ta võib pädevatelt asutustelt taotleda, kuna asjaomane teave oleneb konkreetsest juhust ja võib hõlmata erinevaid, konkreetseid andmeid või koondandmeid lühikeste netopositsioonide või krediidiriski vahetustehingute katmata positsioonide kohta. Sellest hoolimata on oluline ette näha üldteave, mis sellistel juhtudel esitatakse.
            
         
               (7)
            
            
               Käibe arvutamisel nii ELis kui ka väljaspool seda asuvates kauplemiskohtades kaubeldavate aktsiate peamise kauplemiskoha kindlaksmääramiseks peab asjaomane pädev asutus kindlaks määrama teabeallikad, mis on asjakohased konkreetsete aktsiatega kauplemise tuvastamiseks ja mõõtmiseks. Praegu ei ole ELis kehtestatud ühtseid tehingutest teavitamise nõudeid aktsiate puhul, mis on lubatud kauplemisele ainult mitmepoolsetes kauplemissüsteemides, samuti puuduvad rahvusvahelised standardid kauplemiskohtades kaubeldavate konkreetsete aktsiate tehingustatistika kohta, mis võib eri juhtudel märkimisväärselt erineda. Seega tuleb pädevatele asutustele võimaldada selliste arvutuste tegemisel teatavat paindlikkust.
            
         
               (8)
            
            
               Ühtsuse tagamiseks peaks käesoleva määruse kohaldamise kuupäev olema sama, mis määrusel (EL) nr 236/2012. Selleks et füüsilistel ja juriidilistel isikutel oleks piisavalt aega selliste aktsiate loendi töötlemiseks, mille suhtes kohaldatakse määruse (EL) nr 236/2012 artikli 16 kohast erandit, tuleks kõnealune loend koostada ja seejärel avaldada ESMA veebilehel piisavalt aegsasti enne määruse (EL) nr 236/2012 kohaldamise kuupäeva. Seepärast tuleks meetodit, mille alusel arvutatakse käive aktsia peamise kauplemiskoha kindlaksmääramiseks, kohaldada alates käesoleva määruse jõustumise kuupäevast.
            
         
               (9)
            
            
               Kuna määrusega (EL) nr 236/2012 on ette nähtud, et siduvad tehnilised standardid tuleks vastu võtta enne kõnealuse määruse mõistlikku kohaldamist, ja kuna on esmatähtis määrata enne 1. novembrit 2012 kindlaks nõutud vähemolulised elemendid, et lihtsustada turuosalistel kõnealuse määruse järgimist ja pädevatel asutustel selle jõustamist, on oluline, et käesolev määrus jõustuks järgmisel päeval pärast selle avaldamist.
            
         
               (10)
            
            
               Käesolev määrus põhineb regulatiivsete tehniliste standardite eelnõul, mille ESMA esitas komisjonile.
            
         
               (11)
            
            
               ESMA on läbi viinud avaliku konsultatsiooni käesoleva määruse aluseks oleva regulatiivsete tehniliste standardite eelnõu kohta, analüüsinud võimalikku asjaomast kulu ja kasu ning küsinud arvamust määruse (EL) nr 1095/2010 artikli 37 kohaselt loodud väärtpaberituru sidusrühmade kogult,
            
         ON VASTU VÕTNUD KÄESOLEVA MÄÄRUSE:
   I   PEATÜKK
   
      ÜLDSÄTTED
   
   Artikkel 1
   Reguleerimisese
   Käesolevas määruses on sätestatud regulatiivsed tehnilised standardid, millega määratakse kindlaks järgmine:
   
               a)
            
            
               lühikesi netopositsioone käsitlev üksikasjalik teave, mille füüsiline või juriidiline isik esitab pädevatele asutustele või avalikustab vastavalt määruse (EL) nr 236/2012 artikli 9 lõikele 5;
            
         
               b)
            
            
               üksikasjalik teave, mille pädevad asutused esitavad Euroopa Väärtpaberiturujärelevalvele (edaspidi „ESMA”) vastavalt määruse (EL) nr 236/2012 artikli 11 lõikele 3;
            
         
               c)
            
            
               käibe arvutamise meetod aktsiate peamise kauplemiskoha kindlaksmääramiseks vastavalt määruse (EL) nr 236/2012 artikli 16 lõikele 3.
            
         II   PEATÜKK
   
      LÜHIKESI NETOPOSITSIOONE KÄSITLEV ÜKSIKASJALIK TEAVE, MIS ESITATAKSE JA AVALIKUSTATAKSE
   
   
      [MÄÄRUSE (EL) nr 236/2012 ARTIKKEL 9]
   
   Artikkel 2
   Pädevate asutuste teavitamine aktsiate, riigi võlakohustuste ja katmata riigi krediidiriski vahetustehingute lühikestest netopositsioonidest
   1.   Määruse (EL) nr 236/2012 artikli 5 lõike 1, artikli 7 lõike 1 või artikli 8 kohaselt esitatud teade sisaldab I lisa tabelis 1 täpsustatud teavet.
   Teade esitatakse asjaomase pädeva asutuse välja antud vormis, mis vastab käesoleva määruse II lisas sätestatud vormingule.
   2.   Kui pädeval asutusel on turvalised süsteemid, mis võimaldavad täielikult tuvastada teate esitaja ja positsiooni hoidja, sealhulgas I lisa tabeli 1 lahtrite 1–7 kohase kogu teabe, võib teate vormi vastavad lahtrid jätta täitmata.
   3.   Füüsiline või juriidiline isik, kes on esitanud lõikes 1 osutatud teate, milles on viga, saadab pärast vea avastamist asjaomasele pädevale asutusele tühistamist käsitleva teate.
   Tühistamist käsitlev teade esitatakse asjaomase pädeva asutuse välja antud vormis, mis vastab III lisas sätestatud vormingule.
   Füüsiline või juriidiline isik esitab vajaduse korral uue teate vastavalt lõigetele 1 ja 2.
   Artikkel 3
   Aktsiate lühikest netopositsiooni käsitleva teabe avalikustamine
   Aktsiate sellise lühikese netopositsiooni avalikustamisel, mis vastavalt määruse (EL) nr 236/2012 artikli 6 lõikele 1 ületab asjakohase avalikustamiskünnise või langeb alla selle, esitatakse käesoleva määruse I lisa tabelis 2 täpsustatud teave.
   III   PEATÜKK
   
      ÜKSIKASJALIK TEAVE, MIS ESITATAKSE ESMA-LE SEOSES LÜHIKESTE NETOPOSITSIOONIDEGA
   
   
      [MÄÄRUSE (EL) nr 236/2012 ARTIKKEL 11]
   
   Artikkel 4
   Korrapäraselt esitatav teave
   Vastavalt määruse (EL) nr 236/2012 artikli 11 lõikele 1 esitavad pädevad asutused ESMA-le kord kvartalis järgmise teabe:
   
               a)
            
            
               iga sellise konkreetse aktsia igapäevane lühike koondnetopositsioon, mis kuulub riigi peamisesse aktsiaindeksisse, mille on kindlaks määranud asjaomane pädev asutus;
            
         
               b)
            
            
               punktis a osutatud indeksisse mitte kuuluva konkreetse aktsia lühike koondnetopositsioon kvartali lõpu seisuga;
            
         
               c)
            
            
               iga konkreetse riigist emitendi võlakohustuste igapäevane lühike koondnetopositsioon;
            
         
               d)
            
            
               vajaduse korral riigist emitendi krediidiriski vahetustehingute igapäevased katmata koondpositsioonid.
            
         Artikkel 5
   Taotluse korral esitatav teave
   Teave, mida asjaomane pädev asutus määruse (EL) nr 236/2012 artikli 11 lõike 2 kohasel konkreetsel juhul esitab, hõlmab ESMA taotletud kogu teavet, mida pädev asutus ei ole veel esitanud vastavalt käesoleva määruse artiklile 4.
   IV   PEATÜKK
   
      KÄIBE ARVUTAMISE MEETOD PEAMISE KAUPLEMISKOHA KINDLAKSMÄÄRAMISEKS
   
   
      [MÄÄRUSE (EL) nr 236/2012 ARTIKKEL 16]
   
   Artikkel 6
   Käibe arvutamine aktsiate peamise kauplemiskoha kindlaksmääramiseks
   1.   Käibe arvutamisel määruse (EL) nr 236/2012 artikli 16 kohaselt kasutab asjaomane pädev asutus parimat kättesaadavat teavet, mis võib hõlmata järgmist:
   
               a)
            
            
               avalikult kättesaadav teave;
            
         
               b)
            
            
               Euroopa Parlamendi ja nõukogu direktiivi 2004/39/EÜ (3) artikli 25 lõike 3 kohaselt kogutud tehinguandmed;
            
         
               c)
            
            
               teave kauplemiskohtadelt, kus asjaomaste aktsiatega kaubeldakse;
            
         
               d)
            
            
               teise pädeva asutuse, sealhulgas kolmanda riigi pädeva asutuse esitatud teave;
            
         
               e)
            
            
               asjaomaste aktsiate emitendi esitatud teave;
            
         
               f)
            
            
               kolmandatelt isikutelt, sealhulgas andmete esitajatelt, saadud teave.
            
         2.   Et määrata kindlaks, mis on parim kättesaadav teave, tagab asjaomane pädev asutus mõistlikkuse piires järgmise:
   
               a)
            
            
               eelistatakse avalikult kättesaadava teabe kasutamist muudele teabeallikatele;
            
         
               b)
            
            
               teave hõlmab asjaomase perioodi kõiki kauplemiseks ette nähtud ajavahemikke, hoolimata sellest, kas kõigil kõnealustel ajavahemikel aktsiatega kaubeldi;
            
         
               c)
            
            
               vastuvõetud ja arvutamisel kasutatud tehinguid võetakse arvesse ainult üks kord;
            
         
               d)
            
            
               arvesse ei võeta kauplemiskoha kaudu teatatud, kuid väljaspool seda täidetud tehinguid.
            
         3.   Aktsiate käive kauplemiskohas on null, kui aktsiad ei ole enam lubatud kauplemisele kauplemiskohas isegi juhul, kui aktsiad olid kauplemiskohas kauplemisele lubatud asjaomase arvestusperioodi jooksul.
   V   PEATÜKK
   
      LÕPPSÄTTED
   
   Artikkel 7
   Jõustumine
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Seda kohaldatakse alates 1. novembrist 2012, välja arvatud artikkel 6, mida kohaldatakse alates esimeses lõigus osutatud kuupäevast.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. juuni 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 86, 24.3.2012, lk 1.
   
      (2)  ELT L 331, 15.12.2010, lk 84.
   
      (3)  ELT L 145, 30.4.2004, lk 1.
   
      I LISA
      TABEL 1
      
         Teavitamisel kasutatavate lahtrite loend (artikkel 2)
      
      
                  Lahtri nimetus
               
               
                  Kirjeldus
               
            
                  
                              1.
                           
                           
                              Positsiooni hoidja
                           
                        
               
                  Füüsiliste isikute puhul: eesnimi ja perekonnanimi
                  Juriidiliste isikute puhul: täisnimi, sealhulgas vajaduse korral õiguslik vorm, nagu on märgitud registris, kuhu kõnealune juriidiline isik on kantud
               
            
                  
                              2.
                           
                           
                              Juriidilise isiku tunnuskood
                           
                        
               
                  Ettevõtte tunnuskood (Bank Identifier Code), kui on olemas
               
            
                  
                              3.
                           
                           
                              Positsiooni hoidja aadress
                           
                        
               
                  Täielik aadress (nt tänav, majanumber, sihtnumber, linn, maakond) ja riik
               
            
                  
                              4.
                           
                           
                              Positsiooni hoidja kontaktandmed
                           
                        
               
                  Telefoninumber, faksinumber (kui on olemas), e-posti aadress
               
            
                  
                              5.
                           
                           
                              Teate esitaja
                           
                        
               
                  Füüsiliste isikute puhul: eesnimi ja perekonnanimi
                  Juriidiliste isikute puhul: täisnimi, sealhulgas vajaduse korral õiguslik vorm, nagu on märgitud registris, kuhu kõnealune juriidiline isik on kantud
               
            
                  
                              6.
                           
                           
                              Teate esitaja aadress
                           
                        
               
                  Täielik aadress (nt tänav, majanumber, sihtnumber, linn, maakond) ja riik, kui need erinevad positsiooni hoidja aadressist
               
            
                  
                              7.
                           
                           
                              Teate esitaja kontaktandmed
                           
                        
               
                  Telefoninumber, faksinumber (kui on olemas), e-posti aadress, kui need erinevad positsiooni hoidja vastavatest andmetest
               
            
                  
                              8.
                           
                           
                              Teate esitamise kuupäev
                           
                        
               
                  Teate esitamise kuupäev vastavalt ISO standardile 8601:2004 (aaaa-kk-pp)
               
            
                  
                              9.
                           
                           
                              Emitendi tunnusandmed
                           
                        
               
                  Aktsiate puhul: sellise äriühingu täisnimi, kelle aktsiad on lubatud kauplemisele kauplemiskohas
                  Riigi võlakohustuste puhul: emitendi täisnimi
                  Katmata riigi krediidiriski vahetustehingute puhul: asjaomase riigist emitendi täisnimi
               
            
                  
                              10.
                           
                           
                              ISIN
                           
                        
               
                  Ainult aktsiate puhul: emitendi põhiliiki lihtaktsiate ISIN. Kui lihtaktsiaid ei ole lubatud kauplemisele, eelisaktsiate ISIN (või kui kauplemisele on lubatud mitu liiki eelisaktsiad, põhiliiki eelisaktsiate ISIN)
               
            
                  
                              11.
                           
                           
                              Riigikood
                           
                        
               
                  Riigist emitendi kahetäheline kood vastavalt ISO standardile 3166-1
               
            
                  
                              12.
                           
                           
                              Positsiooni kuupäev
                           
                        
               
                  Kuupäev, mil positsioon võeti, seda muudeti või see suleti. Vorming vastavalt ISO standardile 8601:2004 (aaaa-kk-pp)
               
            
                  
                              13.
                           
                           
                              Lühikese netopositsiooni suurus protsentides
                           
                        
               
                  Ainult aktsiate puhul: protsent (ümardatud kahe kümnendkohani) emiteeritud aktsiakapitalist, esitatud absoluutväärtuses ilma pluss- või miinusmärgita
               
            
                  
                              14.
                           
                           
                              Lühikese netopositsiooni ekvivalent
                           
                        
               
                  Aktsiate puhul: vastav aktsiate koguarv
                  Riigi võlakohustuste puhul: vastav nimiväärtus eurodes
                  Katmata riigi krediidiriski vahetustehingute puhul: vastav nimiväärtus eurodes
                  Näitajad esitatakse absoluutväärtuses ilma pluss- või miinusmärgita ning vääring esitatakse vastavalt ISO standardile 4217
               
            
                  
                              15.
                           
                           
                              Eelmise teate esitamise kuupäev
                           
                        
               
                  Kuupäev, mil positsiooni hoidja viimast korda teatas positsioonist seoses sama emitendiga. Vorming vastavalt ISO standardile 8601:2004 (aaaa-kk-pp)
               
            
                  
                              16.
                           
                           
                              Tühistamise kuupäev
                           
                        
               
                  Kuupäev, mil esitati tühistamise vorm, et tühistada varasem ebaõigeid andmeid sisaldav teade. Vorming vastavalt ISO standardile 8601:2004 (aaaa-kk-pp)
               
            
                  
                              17.
                           
                           
                              Märkused
                           
                        
               
                  Vabas vormis tekst – ei ole kohustuslik
               
            
         
      TABEL 2
      
         Avalikustamisel kasutatavate lahtrite loend (artikkel 3)
      
      
                  Lahtri nimetus
               
               
                  Kirjeldus
               
            
                  
                              1.
                           
                           
                              Positsiooni hoidja
                           
                        
               
                  Füüsiliste isikute puhul: eesnimi ja perekonnanimi
                  Juriidiliste isikute puhul: täisnimi, sealhulgas vajaduse korral õiguslik vorm, nagu on märgitud registris, kuhu kõnealune juriidiline isik on kantud
               
            
                  
                              2.
                           
                           
                              Emitendi nimi
                           
                        
               
                  Sellise äriühingu täisnimi, kelle aktsiad on lubatud kauplemisele kauplemiskohas
               
            
                  
                              3.
                           
                           
                              ISIN
                           
                        
               
                  Emitendi põhiliiki lihtaktsiate ISIN. Kui lihtaktsiaid ei ole lubatud kauplemisele, eelisaktsiate ISIN (või kui kauplemisele on lubatud mitu liiki eelisaktsiad, põhiliiki eelisaktsiate ISIN)
               
            
                  
                              4.
                           
                           
                              Lühikese netopositsiooni suurus protsentides
                           
                        
               
                  Protsent (ümardatud kahe kümnendkohani) emiteeritud aktsiakapitalist
               
            
                  
                              5.
                           
                           
                              Positsiooni kuupäev
                           
                        
               
                  Kuupäev, mil positsioon võeti, seda muudeti või see suleti, vastavalt ISO standardile 8601:2004 (aaaa-kk-pp)
               
            
   
      II LISA
      
         Lühikesi netopositsioone käsitleva teate vorming (artikkel 2)
      
      
                  POSITSIOONI HOIDJA
               
               
                  Eesnimi
                  PEREKONNANIMI
                  Äriühingu täisnimi
               
               
                   
               
            
                  BIC-kood
                  (kui on positsiooni hoidjal)
               
               
                   
               
            
                  Riik
               
               
                   
               
            
                  Aadress
               
               
                   
               
            
                  Kontaktisik
               
               
                  Eesnimi
                  Perekonnanimi
               
               
                   
               
            
                  Telefoninumber
               
               
                   
               
            
                  Faksinumber
               
               
                   
               
            
                  E-posti aadress
               
               
                   
               
            
         
      
                  TEATE ESITAJA
                  (kui erineb positsiooni hoidjast)
               
               
                  Eesnimi
                  PEREKONNANIMI
                  Äriühingu täisnimi
               
               
                   
               
            
                  Riik
               
               
                   
               
            
                  Aadress
               
               
                   
               
            
                  Kontaktisik
               
               
                  Eesnimi
                  Perekonnanimi
               
               
                   
               
            
                  Telefoninumber
               
               
                   
               
            
                  Faksinumber
               
               
                   
               
            
                  E-posti aadress
               
               
                   
               
            
         
      
                  LÜHIKENE NETOPOSITSIOON AKTSIATES
               
            
                  
                              1.
                           
                           
                              Teate esitamise kuupäev
                              (aaaa-kk-pp)
                           
                        
               
                   
               
            2.   Emitendi nimi
               
            
                  
                              2.1.
                           
                           
                              ISIN-kood
                           
                        
               
                   
               
            
                  
                              2.2.
                           
                           
                              Täisnimi
                           
                        
               
                   
               
            
                  
                              3.
                           
                           
                              Positsiooni kuupäev
                              (aaaa-kk-pp)
                           
                        
               
                   
               
            4.   Lühike netopositsioon pärast künnise ületamist
               
            
                  
                              4.1.
                           
                           
                              Vastav aktsiate arv
                           
                        
               
                   
               
            
                  
                              4.2.
                           
                           
                              Protsent emiteeritud aktsiakapitalist
                           
                        
               
                   
               
            
                  
                              5.
                           
                           
                              Eelmise teate esitamise kuupäev
                              (aaaa-kk-pp)
                           
                        
               
                   
               
            
                  
                              6.
                           
                           
                              Märkus
                           
                        
               
                   
               
            
         
      
                  LÜHIKENE NETOPOSITSIOON RIIGI VÕLAKOHUSTUSTES
               
            
                  
                              1.
                           
                           
                              Teate esitamise kuupäev
                              (aaaa-kk-pp)
                           
                        
               
                   
               
            2.   Emitendi nimi
               
            
                  
                              2.1.
                           
                           
                              Riigikood
                           
                        
               
                   
               
            
                  
                              2.2.
                           
                           
                              Täisnimi
                           
                        
               
                   
               
            
                  
                              3.
                           
                           
                              Positsiooni kuupäev
                              (aaaa-kk-pp)
                           
                        
               
                   
               
            
                  
                              4.
                           
                           
                              Lühike netopositsioon pärast künnise ületamist
                              Vastav nimiväärtus
                           
                        
               
                   
               
            
                  
                              5.
                           
                           
                              Eelmise teate esitamise kuupäev
                              (aaaa-kk-pp)
                           
                        
               
                   
               
            
                  
                              6.
                           
                           
                              Märkus
                           
                        
               
                   
               
            
         
      
                  POSITSIOON KATMATA RIIGI KREDIIDIRISKI VAHETUSTEHINGUTES
               
            
                  
                              1.
                           
                           
                              Teate esitamise kuupäev
                              (aaaa-kk-pp)
                           
                        
               
                   
               
            2.   Emitendi nimi
               
            
                  
                              2.1.
                           
                           
                              Riigikood
                           
                        
               
                   
               
            
                  
                              2.2.
                           
                           
                              Täisnimi
                           
                        
               
                   
               
            
                  
                              3.
                           
                           
                              Positsiooni kuupäev
                              (aaaa-kk-pp)
                           
                        
               
                   
               
            
                  
                              4.
                           
                           
                              Lühike netopositsioon pärast künnise ületamist
                              Vastav nimiväärtus
                           
                        
               
                   
               
            
                  
                              5.
                           
                           
                              Eelmise teate esitamise kuupäev
                              (aaaa-kk-pp)
                           
                        
               
                   
               
            
                  
                              6.
                           
                           
                              Märkus
                           
                        
               
                   
               
            
   
      III LISA
      
         Ebaõigeid andmeid sisaldava teate tühistamise vormi vorming (artikkel 2)
      
      
                  POSITSIOONI HOIDJA
               
               
                  Eesnimi
                  PEREKONNANIMI
                  Äriühingu täisnimi
               
               
                   
               
            
                  BIC-kood
                  (kui on positsiooni hoidjal)
               
               
                   
               
            
                  Riik
               
               
                   
               
            
                  Aadress
               
               
                   
               
            
                  Kontaktisik
               
               
                  Eesnimi
                  Perekonnanimi
               
               
                   
               
            
                  Telefoninumber
               
               
                   
               
            
                  Faksinumber
               
               
                   
               
            
                  E-posti aadress
               
               
                   
               
            
         
      
                  TEATE ESITAJA
                  (kui erineb positsiooni hoidjast)
               
               
                  Eesnimi
                  PEREKONNANIMI
                  Äriühingu täisnimi
               
               
                   
               
            
                  Riik
               
               
                   
               
            
                  Aadress
               
               
                   
               
            
                  Kontaktisik
               
               
                  Eesnimi
                  Perekonnanimi
               
               
                   
               
            
                  Telefoninumber
               
               
                   
               
            
                  Faksinumber
               
               
                   
               
            
                  E-posti aadress
               
               
                   
               
            
         
      
                  TÜHISTATUD LÜHIKENE NETOPOSITSIOON AKTSIATES
               
            
                  
                              1.
                           
                           
                              Tühistamise kuupäev
                              (aaaa-kk-pp)
                           
                        
               
                   
               
            2.   Emitendi nimi
               
            
                  
                              2.1.
                           
                           
                              ISIN-kood
                           
                        
               
                   
               
            
                  
                              2.2.
                           
                           
                              Täisnimi
                           
                        
               
                   
               
            
                  
                              3.
                           
                           
                              Tühistatud teate kohane positsiooni kuupäev
                              (aaaa-kk-pp)
                           
                        
               
                   
               
            4.   Tühistatud teate kohane lühike netopositsioon pärast künnise ületamist
               
            
                  
                              4.1.
                           
                           
                              Vastav aktsiate arv
                           
                        
               
                   
               
            
                  
                              4.2.
                           
                           
                              Protsent emiteeritud aktsiakapitalist
                           
                        
               
                   
               
            
                  
                              5.
                           
                           
                              Tühistatud teate kohane teate esitamise kuupäev
                              (aaaa-kk-pp)
                           
                        
               
                   
               
            
                  
                              6.
                           
                           
                              Märkus
                           
                        
               
                   
               
            
         
      
                  TÜHISTATUD LÜHIKENE NETOPOSITSIOON RIIGI VÕLAKOHUSTUSTES
               
            
                  
                              1.
                           
                           
                              Tühistamise kuupäev
                              (aaaa-kk-pp)
                           
                        
               
                   
               
            2.   Emitendi nimi
               
            
                  
                              2.1.
                           
                           
                              Riigikood
                           
                        
               
                   
               
            
                  
                              2.2.
                           
                           
                              Täisnimi
                           
                        
               
                   
               
            
                  
                              3.
                           
                           
                              Tühistatud teate kohane positsiooni kuupäev
                              (aaaa-kk-pp)
                           
                        
               
                   
               
            
                  
                              4.
                           
                           
                              Tühistatud teate kohane lühike netopositsioon pärast künnise ületamist
                              Vastav nimiväärtus
                           
                        
               
                   
               
            
                  
                              5.
                           
                           
                              Tühistatud teate kohane teate esitamise kuupäev
                              (aaaa-kk-pp)
                           
                        
               
                   
               
            
                  
                              6.
                           
                           
                              Märkus
                           
                        
               
                   
               
            
         
      
                  TÜHISTATUD POSITSIOON KATMATA RIIGI KREDIIDIRISKI VAHETUSTEHINGUTES
               
            
                  
                              1.
                           
                           
                              Tühistamise kuupäev
                              (aaaa-kk-pp)
                           
                        
               
                   
               
            2.   Emitendi nimi
               
            
                  
                              2.1.
                           
                           
                              Riigikood
                           
                        
               
                   
               
            
                  
                              2.2.
                           
                           
                              Täisnimi
                           
                        
               
                   
               
            
                  
                              3.
                           
                           
                              Tühistatud teate kohane positsiooni kuupäev
                              (aaaa-kk-pp)
                           
                        
               
                   
               
            
                  
                              4.
                           
                           
                              Tühistatud teate kohane lühike netopositsioon pärast künnise ületamist
                              Vastav nimiväärtus
                           
                        
               
                   
               
            
                  
                              5.
                           
                           
                              Tühistatud teate kohane teate esitamise kuupäev
                              (aaaa-kk-pp)
                           
                        
               
                   
               
            
                  
                              6.
                           
                           
                              Märkus